Előterjesztés

Tiszavasvári Város Önkormányzata Képviselő-testülete

2024. október 24-én

tartandó rendes ülésére

Az előterjesztés tárgya: **Tiszavasvári Város Önkormányzata 2024. évi költségvetéséről szóló 1/2024.(II.15.) önkormányzati rendeletének módosításáról**

Melléklet: 2 db, valamint a rendelettervezet mellékletei

Az előterjesztés előadója: Balázsi Csilla polgármester

Az előterjesztés témafelelőse: Köblös Máté

Az előterjesztés ügyiratszáma: TPH/6897-4/2024

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 3. melléklet 2.1 pont |
| Szociális és Humán Bizottság | SZMSZ 3. melléklet 2.1 pont |

Az ülésre meghívni javasolt szervek, személyek:

|  |  |
| --- | --- |
| Kulcsár Lászlóné intézményvezető | vktiszavasvari@gmail.com |
| Moravszki Zsoltné igazgató | [ekaovoda@gmail.com](mailto:ekaovoda@gmail.com) |

Egyéb megjegyzés:

Tiszavasvári, 2024. október .18.

Köblös Máté

témafelelős

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Köblös Máté

**Előterjesztés**

– a Képviselő-testület részére –

**Tiszavasvári Város Önkormányzata 2024. évi költségvetéséről szóló 1/2024.(II.15.) önkormányzati rendeletének módosításáról**

**Tisztelt Képviselő-testület!**

Szíves tájékoztatásukra és döntésük meghozatalához Önök elé terjesztem a 2024. évi költségvetés módosítását szervezetekre megbontva, mely az alábbiak miatt vált szükségessé:

I. Tiszavasvári Bölcsőde

II. Egyesített Közművelődési Intézmény és Könyvtár

1. A pénzforgalmi adatok felülvizsgálata során megállapításra került, hogy a munkába járás előirányzata nem fog év végéig fedezetet nyújtani, ezt az intézményben történt személyi változások okozzák. Az év során új dolgozók is érkeztek és munkakör módosítás is történt, ezért átcsoportosítás szükséges. A forrást az intézmény bérmegtakarítása fedezi. Ezért az alábbi táblázat szerinti módosítás elfogadását javaslom:

|  |  |  |
| --- | --- | --- |
| **Közlekedési költségtérítés (K1109)** | | |
| 082044 | Könyvtári szolgáltatások | -25 000 Ft |
| 082061 | Múzeumi gyűjteményi tevékenység | -25 000 Ft |
| 082064 | Múzeumi közművelődési, közönségkapcsolati tevékenység | -45 000 Ft |
| 082091 | Közművelődés - közösségi és társadalmi részvétel fejlesztése | 260 000 Ft |
| **Múzeumi gyűjteményi tevékenység (082061-Köt.)** | | |
| K1101 | Törvény szerinti illetmények, munkabérek | -146 018 Ft |
| K2 | Munkaadókat terhelő járulékok és szociális hozzájárulási adó | -18 982 Ft |
| **Kiadás összesen:** | | **0 Ft** |

III. Kornisné Liptay Elza Szociális és Gyermekjóléti Központ

IV. Tiszavasvári Egyesített Óvodai Intézmény

1. Az Óvoda kérelemmel fordult Önkormányzatunkhoz, amely jelen előterjesztés 1. számú mellékletét képezi. A kérelemben foglaltakat támogatom, ezért az alábbi átcsoportosítás elfogadását javaslom:

|  |  |  |
| --- | --- | --- |
| **Óvodai nevelés, ellátás szakmai feladatai (091110-Köt)** | | |
| K64 | Egyéb tárgyi eszközök beszerzése, létesítése | 322 835 Ft |
| K67 | Beruházási célú előzetesen felszámított általános forgalmi adó | 87 165 Ft |
| K334 | Karbantartási, kisjavítási szolgáltatások | -230 000 Ft |
| K351 | Működési célú előzetesen felszámított általános forgalmi adó | -62 100 Ft |
| **Óvodai nevelés, ellátás működtetési feladatai (091140-Köt.)** | | |
| K334 | Karbantartási, kisjavítási szolgáltatások | -92 835 Ft |
| K351 | Működési célú előzetesen felszámított általános forgalmi adó | -25 065 Ft |
| **Kiadás összesen:** | | **0 Ft** |

1. Az Óvoda negyedéves áfabevalló 2024 évben. A harmadik negyedévben 83.000 Ft áfafizetési kötelezettsége keletkezett. Erre az intézmény jelenleg nem rendelkezik előirányzattal, ezért az alábbi módosítás elfogadását javaslom:

Az Óvodai nevelés, ellátás működtetési feladatai (091140-Köt.) kormányzati funkción a fizetendő általános forgalmi adó (K352) kiadási előirányzatát 83.000 Ft-tal javaslom megemelni az Üzemeltetési anyagok beszerzése (K312) kiadási előirányzatának azonos összegű csökkentése mellett.

1. Az óvodapedagógusok részére az átfedési időre járó díj jogcímen adott összeget az új Pué tv. vezette be, az év elején betervezett összeget így tényadatok nélkül kalkuláltuk. A pénzforgalmi adatok felülvizsgálata és a várható kiadások alapján megállapításra került, hogy a tervezett összeg év végéig nem fog fedezetet nyújtani, ezért az alábbi módosítást javaslom:

Az Óvodai nevelés, ellátás szakmai feladatai (091110-Köt.) kormányzati funkción a Készenléti, ügyeleti, helyettesítési díj, túlóra, túlszolgálat (K1104) kiadási előirányzatát 2.300.000 Ft-tal javaslom megemelni az általános tartalék azonos összegű csökkentése mellett.

V. Tiszavasvári Polgármesteri Hivatal

VI. Tiszavasvári Város Önkormányzata:

1. Jelen testületi ülésen külön napirendként kerül megtárgyalásra az előző polgármester végkielégítése. A jogszabály 3 havi illetménynek megfelelő összegű végkielégítést határoz meg kötelező kifizetésként.

Ezért az Önkormányzatok és önkormányzati hivatalok jogalkotó és általános igazgatási tevékenysége (011130-Köt) kormányzati funkción a Választott tisztségviselők juttatásai (K121) kiadási előirányzatát 2.925.000 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 380.250 Ft-tal javaslom megemelni. Ennek hatására az általános tartalék előirányzata 3.305.250 Ft-tal csökken.

1. Az alakuló ülésen módosításra került Önkormányzatunk Szervezeti és működési szabályzata, valamint külső bizottsági tagok kerültek megválasztásra. A bizottsági tagok részére 30.000 Ft/fő/hó tiszteletdíj került megállapításra. A költségvetés a megnövekedett tagi létszám miatt nem biztosít elegendő fedezetet.

Ezért az Önkormányzatok és önkormányzati hivatalok jogalkotó és általános igazgatási tevékenysége (011130-Köt) kormányzati funkción a Választott tisztségviselők juttatásai (K121) kiadási előirányzatát 480.000 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 62.400 Ft-tal javaslom megemelni. Ennek hatására az általános tartalék előirányzata 542.400 Ft-tal csökken.

1. A nyári hónapok során alkalmazott diákmunkásoknál betegszabadság merült fel kiadásként, melyre előirányzat nem került tervezésre, ezért azt szükséges pótolni az alábbiak szerint:

A Város-, községgazdálkodási egyéb szolgáltatások (066020-Önv.) kormányzati funkción a Foglalkoztatottak egyéb személyi juttatásai (K1113) kiadási előirányzatát 40.020 Ft-tal javaslom megemelni az általános tartalék azonos összegű csökkentése mellett.

1. A Bölcsődei nevelés fejlesztése pályázat esetén az eszközbeszerzéseknél merült fel szállítási költség, valamint az épület feltüntetése vált szükségessé melyekre nem volt előirányzat tervezve. A szállítási költség elszámolható a pályázat keretében azonban a feltüntetés költségeire önerőt szükséges biztosítani.

Ezért a Gyermekek bölcsődében és mini bölcsődében történő ellátása (104031-Köt) kormányzati funkción az Egyéb szolgáltatások (K337) kiadási előirányzatát 80.000 Ft-tal, a Működési célú előzetesen felszámított általános forgalmi adó (K351) kiadási előirányzatát 21.600 Ft-tal, az Egyéb dologi kiadások (K355) kiadási előirányzatát 150.000 Ft-tal javaslom megemelni. Ezzel egyidőben az Informatikai eszközök beszerzése, létesítése (K63) kiadási előirányzata 37.566 Ft-tal, az Egyéb tárgyi eszközök beszerzése, létesítése (K64) kiadási előirányzata 42.434 Ft-tal, a Beruházási célú előzetesen felszámított általános forgalmi adó (K67) kiadási előirányzata 21.600 Ft-tal és az általános tartalék előirányzata 150.000 Ft-tal csökken.

1. Az eredeti költségvetésben tervekre betervezett összeg már felhasználásra került, ezért javaslom az előirányzat megnövelését.

Ezért a Város-, községgazdálkodási egyéb szolgáltatások (066020-Köt.) kormányzati funkción az Immateriális javak beszerzése (K61) kiadási előirányzatát 393.700 Ft-tal, a Beruházási célú előzetesen felszámított általános forgalmi adó (K67) kiadási előirányzatát 106.300 Ft-tal javaslom megemelni az általános tartalék 500.000 Ft-os csökkentése mellett.

1. Az eredeti költségvetésben a komplex felzárkózási program Tiszavasváriban pályázat keretében munkabér került tervezésre a buszsofőri feladatok ellátására. Azonban nem létesült munkaszerződés, hanem megbízási jogviszonyban látják el a feladatot. Ezért az előirányzat átcsoportosítása szükséges.

A Szektorhoz nem köthető komplex gazdaságfejlesztési projektek támogatása (047450-Köt.) kormányzati funkción a Törvény szerinti illetmények, munkabérek (K1101) kiadási előirányzatát 2.477.274 Ft-tal javaslom csökkenteni. Ezzel egyidőben a Munkavégzésre irányuló egyéb jogviszonyban nem saját foglalkoztatottnak fizetett juttatások (K122) kiadási előirányzata 2.477.274 Ft-tal nő.

1. A Tiva-Szolg Kft. kérelemmel fordult Önkormányzatunkhoz, amely jelen előterjesztés 2. számú mellékletét képezi. A kérelemben foglaltakat támogatom, ezért az alábbi módosítás elfogadását javaslom:

|  |  |  |
| --- | --- | --- |
| **Egyéb működési célú támogatások államháztartáson kívülre (K512)** | | |
| 011130 | Önkormányzatok és önkormányzati hivatalok jogalkotó és általános igazgatási tevékenysége KÖT. | 1 125 000 Ft |
| 041237 | Közfoglalkoztatási mintaprogram KÖT. | 13 500 000 Ft |
| 045160 | Közutak, hidak, alagutak üzemeltetése, fenntartása KÖT. | 1 000 000 Ft |
| 066010 | Zöldterület-kezelés KÖT. | -500 000 Ft |
| 066020 | Város-, községgazdálkodási egyéb szolgáltatások KÖT. | 3 000 000 Ft |
| 074032 | Ifjúság-egészségügyi gondozás KÖT. | 7 000 000 Ft |
| 081030 | Sportlétesítmények, edzőtáborok működtetése és fejlesztése KÖT. | 3 125 000 Ft |
| 082091 | Közművelődés - közösségi és társadalmi részvétel fejlesztése KÖT. | 1 125 000 Ft |
| 091140 | Óvodai nevelés, ellátás működtetési feladatai KÖT. | 1 125 000 Ft |
| 101211 | Fogyatékossággal élők tartós bentlakásos ellátása ÖNV. | 1 125 000 Ft |
| 102023 | Időskorúak tartós bentlakásos ellátása ÖNV. | 1 125 000 Ft |
| 102024 | Demens betegek tartós bentlakásos ellátása ÖNV. | 1 125 000 Ft |
| 104031 | Gyermekek bölcsődében és mini bölcsődében történő ellátása KÖT. | 1 125 000 Ft |
| **Kiadás összesen:** | | **35 000 000 Ft** |

A fentiek hatására az általános tartalék előirányzata 35.000.000 Ft-tal csökken.

1. Az előzőekben végrehajtott módosítások miatt, az általános tartalék előirányzatát szükséges megnövelni. Ennek érdekében javaslom az év elején betervezett, azonban az idén már megvalósításra nem kerülő beruházások előirányzatainak visszavételét:

Mezőőri gépjármű:

|  |  |  |
| --- | --- | --- |
| **Város-, községgazdálkodási egyéb szolgáltatások (066020-Köt)** | | |
| K64 | Egyéb tárgyi eszközök beszerzése, létesítése | -1 968 504 Ft |
| K67 | Beruházási célú előzetesen felszámított általános forgalmi adó | -531 496 Ft |

Busz beszerzés:

|  |  |  |
| --- | --- | --- |
| **Az önkormányzati vagyonnal való gazdálkodással kapcsolatos feladatok (013350-Köt)** | | |
| K64 | Egyéb tárgyi eszközök beszerzése, létesítése | -3 000 000 Ft |

Kamerarendszer felújítása:

|  |  |  |
| --- | --- | --- |
| **Város-, községgazdálkodási egyéb szolgáltatások (066020-Köt)** | | |
| K73 | Egyéb tárgyi eszközök felújítása | -5 000 000 Ft |
| K74 | Felújítási célú előzetesen felszámított általános forgalmi adó | -1 350 000 Ft |

Valamint a pénzforgalmi adatok áttekintése alapján javaslom csökkenteni Város-, községgazdálkodási egyéb szolgáltatások (066020-Köt.) kormányzati funkción a Szakmai tevékenységet segítő szolgáltatások (K336) kiadási előirányzatát 2.000.000 Ft-tal és a Működési célú előzetesen felszámított általános forgalmi adó (K351) kiadási előirányzatát 540.000 Ft-tal.

Fentiek hatására az általános tartalék 14.390.000 Ft-tal nő. Ezen felül a gyepmesteri telep fenntartására elkülönített 8.000.000 Ft céltartalékot javaslom általános tartalékba átvezetni.

Tájékoztatásul közlöm, hogy az alábbi átruházott hatáskörű döntések a költségvetésben átvezetésre kerülnek:

A **13/2024**. iratszámú saját hatáskörű döntés keretében két módosítást hajtottam végre:

1. Az eredeti költségvetésben tervezésre került a Zöldvárosközpont kialakítása Tiszavasváriban pályázattal kapcsolatos visszafizetés 200.000 Ft összegben, azonban a ténylegesen fel nem használt előleg összege 436.473 Ft volt, ezért vált szükségessé a tervezett előirányzat megnövelése.

Az Önkormányzat költségvetésében Településfejlesztési projektek és támogatásuk (062020-Köt) kormányzati funkción az Egyéb felhalmozási célú támogatások államháztartáson belülre (K84) kiadási előirányzatát 166.053 Ft-tal és az Egyéb működési célú támogatások államháztartáson belülre (K506) kiadási előirányzatát 70.420 Ft-tal megemeltem, ennek hatására az általános tartalék előirányzata 236.473 Ft-tal csökken.

1. A pénzforgalmi adatok felülvizsgálata során megállapításra került, hogy az eredetileg tervezett közvetített szolgáltatás előirányzata év végéig nem nyújt fedezetet, ezért az ehhez kapcsolódó előirányzatokat szükséges volt a teljesítés időarányos részével megnövelni.

Az Önkormányzat költségvetésében Az önkormányzati vagyonnal való gazdálkodással kapcsolatos feladatok (013350-Köt) kormányzati funkción a Közvetített szolgáltatások (K335) kiadási előirányzatát 6.800.000 Ft-tal, a Működési célú előzetesen felszámított általános forgalmi adó (K351) kiadási előirányzatát 1.836.000 Ft-tal megnöveltem. Ezzel egyidőben a Közvetített szolgáltatások ellenértéke (B403) bevételi előirányzatát 6.800.000 Ft-tal, míg a Kiszámlázott általános forgalmi adó (B406) bevételi előirányzatát 1.836.000 Ft-tal megemeltem.

A **14/2024**. iratszámú saját hatáskörű döntésre azért volt szükség, mert a képviselő testület a 179/2024. (VIII. 8.) Kt. számú határozatában döntött a „Vízminőség javítása Magyarországon” című pályázat benyújtásáról. A határozatban felhatalmazást kaptam a tervek elkészítéséhez szükséges előirányzat biztosítására, melynek a fentiek szerint tettem eleget, a legkedvezőbb beérkezett árajánlatnak megfelelően.

Az Önkormányzat költségvetésében Az önkormányzati vagyonnal való gazdálkodással kapcsolatos feladatok (013350-Köt) kormányzati funkción az Immateriális javak beszerzése, létesítése (K61) kiadási előirányzatát 2.590.000 Ft-tal és a Beruházási célú előzetesen felszámított általános forgalmi adó (K67) kiadási előirányzatát 699.300 Ft-tal megemeltem, ezzel egyidőben a Város-, községgazdálkodási egyéb szolgáltatások (066020-Köt) kormányzati funkción az Immateriális javak beszerzése, létesítése (K61) kiadási előirányzatát 2.000.000 Ft-tal és a Beruházási célú előzetesen felszámított általános forgalmi adó (K67) kiadási előirányzatát 540.000 Ft-tal lecsökkentettem fentiek hatására az általános tartalék előirányzata 749.300 Ft-tal csökkent.

A **15/2024**. iratszámú saját hatáskörű döntés keretében négy módosítás került végrehajtásra az alábbiak szerint:

1. A korábbi költségvetés módosítások során az új tűzcsapok kiépítésére biztosított előirányzatok nem megfelelő rovatra kerültek tervezésre. A Számviteli törvény alapján megállapításra került, hogy a létesített tűzcsapokat az egyéb építmények között szükséges kimutatni. Ezért szükséges volt az előirányzatok átcsoportosítása.

Az önkormányzat költségvetésében az önkormányzati vagyonnal való gazdálkodással kapcsolatos feladatok (013350-Köt) kormányzati funkción az Ingatlanok felújítása (K71) kiadási előirányzatát 2.325.834 Ft-tal, a Felújítási célú előzetesen felszámított általános forgalmi adó (K74) kiadási előirányzatát 568.575 Ft-tal megemeltem. Ezzel egyidőben az Egyéb tárgyi eszközök beszerzése, létesítése (K64) kiadási előirányzata 2.325.834 Ft-tal, a Beruházási célú előzetesen felszámított általános forgalmi adó (K67) kiadási előirányzata 568.575 Ft-tal csökkent.

1. A Bölcsőde új épületszárnyának használatba vételi engedélyéhez szükséges tűzcsap kivitelezésének előzetesen betervezett költség csak egy terv nélkül kalkulált összeg volt, azóta elkészült a terv, amely alapján az anyagdíj költsége jelentősen magasabb a tervezetthez képest. Valamint a piacnál szükséges tűzcsap tervezésének költsége is emelkedett 30.000 Ft-tal az előzetesen egyeztetett összeghez képest.

Az önkormányzat költségvetésében az önkormányzati vagyonnal való gazdálkodással kapcsolatos feladatok (013350-Köt) kormányzati funkción az Ingatlanok felújítása (K71) kiadási előirányzatát 242.598 Ft-tal, a Felújítási célú előzetesen felszámított általános forgalmi adó (K71) kiadási előirányzatát 57.402 Ft-tal megemeltem az Általános tartalék 300.000 Ft-os csökkentése mellett.

1. Tiszavasvári Város Önkormányzata részére a könyvtári érdekeltségnövelő támogatás 2024. évre megítélt összege 1.253.000 Ft, melyhez a költségvetés tervezésekor 450.000 Ft önerőt biztosított a Képviselő-testület. A támogatás és a pályázati önerő kiadási oldalát az Egyesített Közművelődési Intézmény és Könyvtár költségvetésében szükséges volt előirányozni. A támogatás 30 %-át informatikai eszközök beszerzésére, a fennmaradó összeget és az önerőt pedig könyvek beszerzésére kívánja fordítani az intézmény.

Az Önkormányzatok elszámolásai a központi költségvetéssel (018010-Köt) kormányzati funkción a Települési önkormányzatok kulturális feladatainak támogatása (B114) bevételi előirányzata 1.253.000 Ft-tal nőtt az általános tartalék azonos összegű növelése mellett.

1. A 3. pontban leírtak miatt az Egyesített Közművelődési Intézmény és Könyvtár költségvetésében szükséges volt az előirányzatok módosításának végrehajtása.


Az intézmény költségvetésében a Könyvtári állomány gyarapítása, nyilvántartása (082042-Köt) kormányzati funkción az Informatikai eszközök beszerzése, létesítése (K63) kiadási előirányzatát 295.984 Ft-tal, a Beruházási célú előzetesen felszámított általános forgalmi adó (K67) kiadási előirányzatát 79.916 Ft-tal megemeltem. Valamint az Egyéb tárgyi eszközök beszerzése, létesítése (K64) kiadási előirányzatát 1.263.905 Ft-tal, a Beruházási célú előzetesen felszámított általános forgalmi adó (K67) kiadási előirányzatát 63.195 Ft-tal növeltem. Ezzel egyidőben a Támogatási célú finanszírozási műveletek (018030-Köt.) kormányzati funkción a Központi, irányító szervi támogatás (B816) bevételi előirányzata 1.703.000 Ft összeggel nőtt. Fentiek hatására az általános tartalék 1.253.000 Ft-tal, a céltartalék pedig 450.000 Ft-tal csökkent.

Tiszavasvári, 2024. október 18.

**Balázsi Csilla**

**polgármester**

1. számú melléklet



1. számú melléklet